burgasdotpro/wikipedia huggingface dataset:
Immersion

Immersion je tretí štúdiový album austrálskej drum and bassovej skupiny Pendulum. Album bol oznámený do povedomia verejnosti začiatkom roka 2009 a názov bol potvrdený v decembri 2009. Album bol vydaný 21. mája 2010 v Austrálii a Írsku, a 24. mája pre zvyšok sveta, po ktorom nasleduje britské turné albumu.
Album bol ukončený 18. apríla 2010 a mastering urobil Brian Gardner v Bernie Grundman Mastering Studios v Los Angeles.
"Immersion" kulminoval na #1 v rebríčku UK Official Top 40 v jeho prvom týždni vydania.
Skladba „Ransom“ bola pôvodne súčasťou albumu, ale neskôr od nej skupina upustila pretože „nezapadal zvuk albumu“ aj napriek veľkému záujmu fanúšikov. Skupina neskôr uviedla, že „Ransom bude vydaný, buď na bezplatné stiahnutie, alebo ako B-strana, ale určite zazrie svetlo sveta“.
Na albume spolupracovali Liam Howlett z The Prodigy, Steven Wilson z Porcupine Tree a traja členovia švédskej melodic death metalovej skupiny In Flames
Zoznam skladieb.
Všetky skladby zložil Rob Swire.
Meliatske pásmo

Meliatske pásmo alebo slanské pásmo je štruktúrna zóna (Interných) Západných Karpát, ktorú budujú hlavne druhohorné jednotky meliatika, turnaika a silicika. Vznik pásma bol spojený so zánikom meliatského oceánu. Meliatikum predstavuje triasovo-jurský akrečný komplex. Turnaikum predstavuje komplex aktívneho okraja a silicikum zrejme pasívny okraj. V menšej miere sa tu nachádza aj potektonická vrchnokriedová, paleogénna a neogénna sedimentárna pokrývka.
Geomorfologické vymedzenie.
Pásmo vystupuje na povrchu hlavne v pohoriach na juhovýchodnom Slovensku a severovýchodnom Maďarsku. Tvorí Slovenský a Aggtelecký kras a pohorie Rudabánya.
Regionálnogeologické členenie.
Z regionálno geologického hľadiska sa meliatske pásmo člení v pohoriach Rudabánya, Slovenskom a Aggteleckom krase nasledovne:
1. slovenská národná hokejová liga 1992/1993

1. slovenská národná hokejová liga 1992/1993 bola tridsiatou sezónou samostatnej nižšej slovenskej hokejovej súťaže. Hrala sa ako samostatná súťaž. Víťazom sa stalo družstvo AC Nitra, ktoré spoločne s ďalšími piatimi družstvami postúpilo do novotvoriacej sa slovenskej extraligy. Nevypadol nikto. Nováčikmi pre nasledujúcu sezónu 1. hokejovej ligy sa stali družstvá ZVL Skalica, Slovan Levoča, Chirana Piešťany a ZVL Žilina (pôvodne postúpilo družstvo Baník Rožňava no neprihlásilo sa do súťaže).
Pandžáb (indický štát)

Pandžáb (po hindsky पंजाब - "Paňdžáb") je indický štát nachádzajúci sa na severozápade krajiny. Hraničí s ďalšími indickými štátmi: na severe s Džammú a Kašmír, Himáčalpradéš na severovýchode, Čhattísgarh na východe, Harijána na juhu a juhovýchode a Radžastan na severozápade. Susedí aj s pakistanskou provinciou Pandžáb na západe. Hlavným mestom je Čandígarh, ktoré je zároveň administratívne samostatné zväzové teritórium.
Po osamostatnení Indie v roku 1947 bola pôvodná provincia Britskej Indie Pandžáb rozdelená medzi Pakistan a Indiu. Indická časť bola v roku 1966 rozdelená a vytvorila nové štáty Harijána, Himáčalpradéš a dnešný Pandžáb.
Sadová (Brno)

Sadová je katastrálne územie, jedno zo štyridsaťosem katastrálnych území štatutárneho mesta Brna. Celé katastrálne územie je súčasťou mestskej časti Brno-Královo Pole. Má rozlohu 282,13 ha, je tu evidovaných 7 ulíc a 547 adries.
Radžastan

Radžastan alebo Rádžast(h)án (po hindsky राजस्थान - "Rádžasthán") je indický štát nachádzajúci sa na severozápade krajiny. Rozlohou je najväčší indický štát a počtom obyvateľov je na ôsmom mieste (2001). Hlavným a najväčším mestom v štáte je Džajpur.
Radžastan hraničí s Pakistanom na západe a ostatnými indickými štátmi: Gudžarát na juhozápade, Madhjapradéš na juhovýchode, Uttarpradéš a Harijána na severovýchode a Pandžáb na severe. Geograficky pokrýva veľkú časť Thárskej púšte a pri Pakistane vytvára údolie riek Satledž a Indus prirodzenú hranicu.
METRO Cash &amp; Carry Slovakia

METRO Cash &amp; Carry Slovakia s.r.o. je podnik založený ako dcérska spoločnosť firmy METRO Cash &amp; Carry International Holding, ktorá patrí do METRO AG (METRO Group), jednej z najväčších obchodných skupín na svete.
Podniku patrí šesť veľkoobchodných centier. Predajná plocha každého z nich činí .
Metro

Metro môže byť:
METRO Group

METRO Group bola do roku 2017 medzinárodná skupina (koncern) tvorená nemeckou holdingovou spoločnosťou METRO AG a početnými podnikmi, ktoré METRO AG ovládala. Bola činná v 32 štátoch. 
Jej značky v rokoch 2008 - 2017 boli:
Anarchokapitalizmus

Anarchokapitalizmus je smer anarchizmu, ktorý presadzuje úplné odstránenie štátu, spravidla definovaného weberovsky ako „monopolu na legitímne použitie násilia na danom území“, a úplné nahradenie jeho funkcií voľným trhom. Za autora pojmu "anarchokapitalizmus" sa pokladá americký ekonóm rakúskej školy Murray Rothbard.
Anarchokapitalisti neuznávajú oprávnenosť inej autority rozhodovať za nich samotných a všetky aktivity štátu sú podľa ich názoru nahraditeľné súkromnými inštitúciami (vrátane súdov, zdravotníctva, bezpečnosti a školstva), ktoré na rozdiel od štátu neporušujú práva slobodných jedincov. Tvrdia, že nikto nemá právo prerozdeľovať finančné prostriedky občanov bez ich vedomia a súhlasu. Verejný záujem považujú za záujem konkrétnych jednotlivcov a za najväčšiu motiváciu pokladajú majetok a česť jednotlivca.
Pojem anarchokapitalizmus použil už v druhej polovici 20. storočia ekonóm Murray Rothbard, ktorý bol predstaviteľom tzv. Rakúskej ekonomickej školy, a ktorý prehlásil: "Kapitalizmus je vrcholné vyjadrenie anarchizmu a anarchizmus je vrcholné vyjadrenie kapitalizmu. Nielen, že sú kompatibilné, ale nemôžete skutočne mať jedno bez druhého. Pravý anarchizmus bude kapitalizmom a pravý kapitalizmus bude anarchizmom." Za zakladateľa anarchokapitalizmu je považovaný holandský ekonóm pôsobiaci vo Francúzsku v 19. storočí, Gustave de Molinari. Medzi ďalších predstaviteľov patrí napr. David D. Friedman a Hans-Hermann Hoppe. 
Anarchokapitalisti často uvádzajú ako príklad fungujúcej anarchistickej spoločnosti stredoveký Island.
Anarchokapitalizmus a klasický liberalizmus.
Liberalizmus stavia slobodu jednotlivca na prvé miesto. Každý jednotlivec má podľa téz prirodzeného práva zaručené právo na život, slobodu a majetok. Trh je len miestom stretávania sa záujmov jednotlivcov, pôsobením "neviditeľnej ruky trhu" dochádza k naplneniu individuálnych záujmov. Klasickí liberáli však prikladajú štátu určitý význam - hoci je na úkor osobnej slobody, tak je nutný pre zachovanie prirodzených práv.
Anarchokapitalisti odmietajú akúkoľvek formu donucovania v podobe štátu. Uznávajú ale dobrovoľný štát, ktorý by fungoval ako forma inštitúcie v rámci voľného trhu a bol založený na dobrovoľnej občianskej účasti, dobrovoľnom platení daní a pod. V tom sa líšia od väčšiny ostatných anarchistických smerov, a ktoré už len samotné slovo anarchokapitalizmus považujú za oxymoron. Ideologicky najbližším liberálnym smerom k anarchokapitalizmu je minarchizmus.
Spoločným východiskom oboch smerov je individuálna sloboda a pojatie prirodzeného práva.
Rudabánya

Rudabánya môže byť:
Hlavný oltár Dómu svätej Alžbety

Hlavný oltár Dómu svätej Alžbety v Košiciach, zasvätený svätej Alžbete Uhorskej, patrí medzi najvýznamnejšie pamiatky stredovekého gotického umenia na Slovensku. Bol vyhotovený v rokoch 1474 – 1477. Má tieto rozmery:
Obrazové cykly.
Oltár je výnimočný tým, že pozostáva z dvoch párov pohyblivých krídel, na ktorých umelci zobrazili spolu štyridsaťosem scén. Každé z krídel nesie na jednej strane šesť malieb. Scény sú tematicky rozdelené do troch okruhov. Pri obvyklom otvorení oltárnych krídel je zobrazených dvanásť výjavov zo života svätej Alžbety. V čase pôstu pred Veľkou nocou sa prvý pár krídel zatvorí a zobrazí sa dvadsaťštyri výjavov pašiového cyklu. Zvyšných dvanásť výjavov zobrazuje scény zo života Panny Márie, resp. adventný cyklus. Pri úplnom otvorení krídel divák vidí oltárnu skriňu, kde pod mimoriadne jemne vyprofilovanými baldachýnmi stojí plastika Panny Márie medzi dvoma svätými Alžbetami (patrónkou kostola, po ľavej strane Panny Márie, a Alžbetou, matkou sv. Jána Krstiteľa). Takýto typ pôvodného oltára s trojitou kompozíciou cyklov na dvoch pároch krídel sa zachoval ako jediný v Európe.
Umelecky najhodnotnejším cyklom oltára sú výjavy zo života svätej Alžbety. Boli vyhotovené v 70-tych rokoch 15. storočia a vzhľadom na významné kvalitatívne a štýlové rozdiely sa predpokladá, že sú dielom viacerých majstrov, ktorých výtvarný prejav svedčí o vplyve nizozemskej umeleckej školy 15. storočia. Výsledné diela svojím estetickým precítením svedčia o sile alžbetínskeho kultu v Košiciach. Scény z jej života zaobrazili na vnútornej strane oltárnych krídel. Sedem malieb z dvanástich zachytáva scény zo života svätice, tri maľby zachytávajú výjavy z legiend o svätej Alžbete a dve scény zobrazujú jej charitatívnu činnosť.
Scény alžbetínskeho cyklu (12):
Scény pašiového cyklu (24):
Scény adventného cyklu (12):
V strede oltárnej skryne, v arche, sa nachádzajú tri polychrómované sochy. Prvá zľava je svätá Mária Biblická s knihou v ruke, v strede Madonna s dieťaťom a následne svätá Alžbeta Uhorská, držiaca lyžicu a misku v rukách. Pod sochami je dekoratívny vlys s reliéfom piatich múdrych a piatich pochabých pannien. Bohato zlatený predel nesie reliéf polopostáv Kalvárie s mučeným Kristom uprostred. Nadstavec oltára je neogotický z konca 19.storočia.
Oltár bol rekonštruovaný v roku 1847 Ernestom Seitzom, a neskôr za veľkej rekonštrukcie Dómu v rokoch 1890 – 1896. Za Prvej republiky bol rekonštruovaný v roku 1927 Františkom Ženíškom. Za druhej svetovej vojny bol nešetrným deponovaním značne poškodený a v roku 1947 reštaurovaný Petrom Kernom, v rokoch 1950 – 1964 profesorom K. Veselým a bratmi Kotrbovcami. Naposledy prešiel oltár dôslednou rekonštrukciou v rokoch 1986 – 1992, prevedenou Máriou Spoločníkovou.
Luis Corvalán

Luis Alberto Lepe Corvalán (14. september 1916, Tomé, Čile – † 21. júl 2010, Santiago, Čile) bol čilský politik, bývalý generálny tajomník Komunistickej strany Čile (PCCh). 
Corvalán vstúpil do Komunistickej strany Čile vo veku pätnástich rokov krátko po páde represívnej diktatúry Carlosa Ibáñeza del Campa v roku 1932. Po roku 1952 sa stal voleným členom ústredného výboru Komunistickej strany Čile, po roku 1958 sa stal generálnym tajomníkom strany. Strana bola postavená mimo zákon od roku 1948 do roku 1958. V tomto období Corvalan bol internovaný v koncentračných táboroch. 
Po vojenskom prevrate generála Augusta Pinocheta zo dňa 11. septembra 1973 bol Corvalán bol ako mnohí iní zatknutý. Po vražde Victora Jaru bol najviac prominentným politickým väzňom v Čile. Sovietsky zväz zorganizoval medzinárodnú kampaň za jeho prepustenie a 18. decembra 1976 bol Corvalán vymenený za sovietskeho politického väzňa, disidenta Vladimira Bukovského. Následne získal azyl v ZSSR. 
Corvalan stál na čele Komunistickej strany Čile (tak ako v Čile ako aj v exile) viac ako tri desaťročia počas celého obdobia Pinochetovej vojenskej diktatúry. Po skončení diktatúry generála Pinocheta sa Corvalán vrátil do Čile.
Tomé

Tomé je čilské prístavné mesto v regióne Bío-Bío. Mesto zahŕňa lokality Rafael, Menque, Cocholgüe, Punta de Parra a Dichato. Tunajšia ekonomika je založená predovšetkým na textilnej výrobe a rybolove.
27. februára 2010 ho zasiahlo zemetrasenie o sile 8,8 stupňa lokálnej magnitúdy.
Tullio Levi-Civita

Tullio Levi-Civita (* 29. marec 1873, Padova, Taliansko - † 29. december 1941, Rím, Taliansko) bol taliansky matematik. Je známy predovšetkým vďaka svojej práci v tenzorovom počte a jeho aplikáciach v teórii relativity. Bol študentom Gregoria Ricciho-Curbastra, spoločne s ktorým je považovaný za jedného zo zakladateľov tenzorového počtu. Zaoberal sa aj nebeskou mechanikou a hydrodynamikou.
Španielska revolúcia

Španielska revolúcia bola anarchistická sociálna revolúcia, ku ktorej došlo v Španielsku počas občianskej vojny. Trvala rôzne od dvoch do troch rokov, a prebiehala hlavne v regiónoch Katalánsko, Aragónsko, Andalúzia, a v niektorých častiach Levante. Hospodárstvo v týchto oblastiach bolo pod kontrolou samotných pracujúcich. Továrne boli riadené robotníckymi výbormi, pôda, a dokonca aj hotely, reštaurácie či kaderníctva boli zkolektivizované a riadené ľúďmi, ktorí tam pracovali. Americký anarchista Sam Dolgoff vyhlásil, že na revolúcii sa podieľalo cez 10 miliónov ľudí.
Sikkim

Sikkim (po hindsky सिक्किम - "Sikkim") je indický štát nachádzajúci sa na severe krajiny v pohorí Himaláje. Zo všetkých indických štátov je najmenej osídlený a po štáte Goa je rozlohou druhý najmenší. Západná časť sa nachádza pri hraniciach s Nepálom, na severe a východe hraničí s autonómnou oblasťou Tibet a na juhovýchode hraničí s Bhutánom. Na juhu susedí s ďalším indickým štátom Západným Bengálskom.
Štát sa rozkladá v izolovaných horských údoliach pod Káčandžungou, treťou najvyššou horou sveta, ktorá je symbolom krajiny a je pokladaná za posvätnú.
História.
V roku 1642 založil v Sikkime budhistické teokratické kráľovstvo Phubtsog Namgjal, ktorý sa vyhlásil prvým chogjalom – funkcia spájajúca svetského panovníka a najvyššiu náboženskú autoritu. Krajina bola predmetom sporov, pokúsili sa ju zabrať Nepál aj Tibet, v roku 1817 sa stala britským protektorátom.
Roku 1835 zobrali Briti Sikkimu južnú časť územia s dôležitým mestom Dárdžiling (dnes súčasť štátu Západné Bengálsko). Po zániku Britskej Indie roku 1947 vyhlásil Sikkim nezávislosť, ale zostal z medzinárodnoprávneho hľadiska pod ochranou Indickej republiky.
Krajinu oslaboval odboj hinduistického obyvateľstva, ktoré v tom čase už tvorilo väčšinu. To viedlo v roku 1973 k abdikácii a úteku posledného chogjala a 16. mája 1975 bol protektorát zrušený a Sikkim sa stal zväzovým štátom Indie. To neuznala Čína, ktorá sa niekoľkokrát pokúsila Sikkim anektovať. Až v roku 2005 bola uzavretá dohoda o rešpektovaní existujúcich hraníc a 6. júla 2006 bola cez priesmyk Nathula otvorená dôležitá obchodná cesta z Indie do Číny.
Billy Bremner

William John Bremner (* 9. december 1942, Stirling, Spojené kráľovstvo – † 7. december 1997, Doncaster) bol škótsky futbalista. Preslávil sa v 60. a 70. rokoch ako kapitán úspešného tímu Leeds United. Bol zvolený najlepším hráčom Leedsu United v histórií a jeho socha sa nachádza pred štadiónom Elland Road. Rovnako tak bol zvolený do stovky najlepších futbalistov anglickej ligy a je členom anglickej siene slávy. Na medzinárodnej úrovni reprezentoval , za ktoré odohral 54 zápasov a strelil tri góly. Zúčastnil sa majstrovstiev sveta v roku 1974.
Životopis.
Hrával v strede zálohy a bol považovaný za tvrdého a nekompromisného hráča. V svojich 17 rokoch sa upísal Leedsu United, po tom čo ho vychovali v katolíckej škole St. Mary's v rodnom [Stirlingu. V roku 1960 debutoval za Leeds a zostal ich hráčom počas nasledujúcich 16 rokov. V roku 1964 vyhral s klubom druhú ligu a postúpili do najvyššej súťaže. V nasledujúcej sezóne vyhral Pohár FA a tímu tesne ušiel zisk majstrovského titulu. V roku 1966 sa zranil Bobby Collins a tréner Don Revie vymenoval Bremnera za nového kapitána tímu. Bremner tento post zastával až do svojho odchodu z klubu. V roku 1969 získal s klubom prvýkrát titul v lige. Aj nasledujúce obdobie prinieslo Bremnerovi a Leeds úspechy, klub v ďalších sezónach skončil vo vrcholnej štvorke anglickej ligy a titul znova získal v roku 1975. Bremnerovi sa však tento ročník nepodarilo získať Európsky pohár, keď vo finále Leeds podľahol Bayernu Mníchov 2-0. Práve táto medzinárodná trofej chýba Bremnerovi v jeho zbierke klubových úspechov. Svoju hráčsku kariéru ukončil v klube Doncaster Rovers.
4
V roku 1970 bol v ankete FWA vyhlásený najlepším futbalistom Anglicka. V roku 1973 sa v ankete o najlepšieho futbalistu Európy Zlatá lopta umiestnil na piatom mieste, o rok neskôr na deviatom.
Po skončení hráčskej kariéry sa stal trénerom.
Klubová pieseň "Glory Glory Leeds United" obsahuje nasledujúce verše, ktoré opisujú Bremnerovu rolu v klube:
"Little Billy Bremner is the captain of the crew"
"For the sake of Leeds United he would break himself in two"
"His hair is red and fuzzy and his body's black and blue"
"As Leeds go marching on."
Tamilnádu

Tamilnádu alebo Tamilnád (po hindsky तमिलनाडु - "Tamilnādu"; do roku 1969: Madrás alebo Madras) je indický štát nachádzajúci sa na juhovýchode Indického polostrova. Ohraničuje zväzové teritóriom Puttučéri a susedí so štátmi Kérala, Karnátaka a Ándhrapradéš. Geograficky je ohraničený pohorím Východný Ghát na severe pohorím Anamalai na západe, na východe Bengálskym zálivom a Indickým oceánom na juhu.
Tripura

Tripura alebo Tripurá (po hindsky त्रिपुरा - "Tripurá") je indický štát nachádzajúci sa na severovýchode krajiny. Na severe, juhu a západe hraničí s Bangladéšom a na východe s ďalšími indickými štátmi Ásam a Mizorám.
V minulosti bolo toto územie kráľovstvom a k Indii bolo pripojené v 15. októbra 1949.
Uttarákhand

Uttarákhand (po hindsky उत्तराखण्ड - "Uttarākhanḍ"; do roku 2006 Uttaránčal alebo Uttaráňčal) je indický štát nachádzajúci sa na severe krajiny. Nachádza sa v Himalájach a vznikol v roku 2000 odlúčením niekoľkých okresov od štátu Uttarpradéš a stal sa 27. štátom Indie. Hraničí s autonómnou oblasťou Tibet na severe, s Nepálom na východe a s Indickými štátmi Uttarpradéš na juhu, Harijána na západe a Himáčalpradéš na severozápade.
Zimné olympijské hry 1980

XIII. Zimné olympijské hry sa uskutočnili v USA v Lake Placid od 13. do 24. februára 1980.
Voľba.
Druhým kandidátskym mestom bol kanadský Vancouver, ktorý odstúpil pred konečným hlasovaním.
Zúčastnené štáty.
Zimných olympijských hier sa zúčastnilo 37 štátov.Prvýkrát sa hier zúčastnila Čína a Kostarika.
Milan Mlsna

Milan Mlsna, vlastným menom Ing. Bohumil Mlsna (* 6. november 1937, Pezinok – † 13. december 1992, Bratislava) známy pod prezývkou Strýco Marcin z Pezinka, bol slovenský herec, ľudový rozprávač, humorista, komik, redaktor a režisér. 
Zo života.
Jeho otec pochádzal z Českých Budějovíc no Milan Mlsna sa narodil v Pezinku, kde prežil svoje detstvo a mladosť. Verejnosti sa stal známym ako ľudový rozprávač pod pseudonymom "Strýco Marcin z Pezinka". 
Jeho prvou hrou, ktorú režíroval, bola veršovaná hra Jaroslava Kvapila - "Princezná púpavienka". Autorsky spolupracoval s Vladimírom Nosáľom, a ich prvý monológ pre strýca Marcina bol spracovaný na základe skeču Arkadija Rajkina „Keď horí, nehorí“. Okrem toho, že režíroval a sám hral ochotnícke divadlo, bol aj výborným tanečníkom, recitátorom a vyrábal rôzne plagáty. Navštevoval tiež starých pezinčanov a zapisoval si staré, zabudnuté zvyky a výrazy, a dokonca začal písať západoslovensko-slovenský slovník. Tento jeho vzťah k pezinskému nárečiu vyprovokoval vytvorenie postavy strýca Marcina, ktorá stavala hlavne na čare západoslovenčiny. Postavu strýca Marcina pôvodne osadil do Švajncbachu, obce blízko Pezinka, ktorá sa dnes volá Viničné (pôvodný nemecký názov tejto obce bol Schweinbach), až neskôr vystupoval pod menom "Strýco Marcin z Pezinka". Počas účinkovania ako ľudový rozprávač vytvoril mnoho humorných monológov, dychoték a anekdot. Nahrávka z vystúpenia „Strýco Marcin a tetka Agneša trkocú“, vyšla aj na platni. Dlhé roky spolupracoval so Slovenským rozhlasom v reláciách "Pozor zákruta" a "Čo týždeň nedal". 
Ako herec účinkoval aj v Radošínskom naivnom divadle.
Posledné roky svojho života prežil v Bratislave, kde aj zomrel. Pochovaný je na cintoríne v Pezinku.
Lesná (Brno)

Lesná je katastrálne územie, jedno zo štyridsaťosem katastrálnych území štatutárneho mesta Brna. Celé katastrálne územie je súčasťou mestskej časti Brno-sever. Má rozlohu 258,2 ha, je tu evidovaných 47 ulíc a 2 140 adries.
Ladislav Kováč

Ladislav Kováč môže byť:
Zimné olympijské hry 1984

XIV. Zimné olympijské hry sa uskutočnili v juhoslovanskom meste Sarajevo a trvali od 7. februára do 19. februára 1984. V súčasnosti je možné sa lanovkou vyviezť za mesto a obhliadnuť si pozostatky starej bobovej dráhy, ktorá bola pre účely týchto Zimných olympijských hier vybudovaná. 
Zúčastnené štáty.
Zimných olympijských hier sa zúčastnilo 49 štátov.
Miloslav Hořava (1961)

 
 
 
 
 
 
 
Miloslav Hořava (* 14. august 1961, Kladno) je bývalý česko-slovenský a český reprezentant v ľadovom hokeji, v súčasnosti tréner. Hrával na poste obrancu. Jeho charakteristickými hernými črtami boli dobrá technika a razantná strela.
V súčasnosti pôsobí vo funkcii trénera hokejistov HC Sparta Praha.
Ľadový hokej v rodine.
Starší syn Miroslav sa stal v sezóne 2006/07 majstrom Švédska ako hráč MoDo. V sezónach 2008/09 a 2009/10 bol hráčom ruského účastníka KHL Metallurg Novokuzneck.
Mladší syn Petr Hořava bol v sezóne 2003/04 hráčom extraligového Kladna.
Synovec Pavel Skrbek je hráčom švédskeho klubu Skellefteå AIK.
Klubová hráčska kariéra.
S hokejom začal v roku 1969 v žiackej prípravke PZ (Pracovní zálohy) Kladno. Tento klub bol mládežníckou základňou v tých časoch špičkového česko-slovenského klubu Poldi SONP Kladno, kam bol Miloslav Hořava v roku 1977 preradený. V sezóne 1979/80 tam odohral svoj prvý ligový zápas a zároveň získal aj svoj prvý česko-slovenský majstrovský titul.
V sezónach 1983/84 a 1984/85 absolvoval základnú vojenskú službu v Dukle Jihlava, kde získal svoje ďalšie dva tituly majstra ČSSR. Po návrate z vojenčiny pokračoval v kariére v rodnom Kladne, s ktorým jednu sezónu (1986/87) strávil v druhej lige. Počas sezóny 1988/89 prestúpil do New Rangers.
Po návrate zo zahraničia.
Po návrate zo Švédska pokračoval vo svojej klubovej kariére v najvyššej českej ligovej súťaži (Slavia Praha, HC Kralupy nad Vltavou, Karlovy Vary, Litvínov) a na Slovensku (Zvolen).
Hráčska kariéra v reprezentácii.
Juniori.
ČSSR
Muži.
ČSSR a ČSFR
Česko
V reprezentácii najčastejšie hrával v obrannej dvojici s Arnoldom Kadlecom.
Trénerská kariéra.
Po skončení hráčskej kariéry v roku 2000 (v drese Litvínova) presedlal na trénerskú dráhu. Trénoval Znojmo, Karlovy Vary, Mladú Boleslav, Ústí nad Labem, českú reprezentáciu do 20 rokov a švédske MoDo.
V júli 2010 bol najväčším kandidátom na post trénera v klube nováčika KHL HC LEV Poprad. Asistentom sa mal stať Radim Rulík. Keďže nedošlo k dohode medzi SZĽH a vedením KHL, HC Lev napokon v sezóne 2010/11 štartovať nebude a otázka ďalšej budúcnosti tohto klubu je zatiaľ neistá.
Po období bez angažmánu sa v októbri 2010 stal trénerom hokejistov HC Sparta Praha, kde mu ako asistent vypomáha Radim Rulík.
Mineralizácia

Mineralizácia môže byť:
Multiplex (spôsob prenosu)

Multiplex je spôsob či princíp prenosu signálov (napr. telefónnych hovorov, telegrafných signálov, televízneho vysielania, rozhlasového vysielania, počítačových dát či internetového obsahu), pri ktorom dochádza k súčasnému viacnásobnému využívaniu jedného prenosového prostredia či časti spojovacieho zariadenia (vedenia, kábla, vzduchu). Prenos, pri ktorom sa využíva multiplex, sa nazýva multiplexný prenos.
Live at Montreux 2004 (2008)

Live at Montreux 2004 je DVD od skupiny Korn, ktoré zobrazuje koncert nahratý 5. júla 2004 v meste Montreux vo Švajčiarsku. Bolo vydané až 12. mája 2008, po odchode gitaristu Briana "Head" Welcha a bubeníka Davida Silveriu zo skupiny.
Raymond Chandler

Raymond Thornton Chandler (*23. júl 1888, Chicago, Illinois, USA – † 26. marec 1959, San Diego, Kalifornia) bol anglicko-americký spisovateľ románov scenárista, ktorý mal veľký vplyv na modernú podobu detektívok.
Jeho postava Philip Marlowe, je rovnako ako postava Dashiella Hammetta Sam Spade, považovaná za synonymum súkromného detektíva. Obidve postavy vo filme stvárnil Humphrey Bogart. 
Bol zakladateľom drsnej školy. Bojoval v prvej svetovej vojne, čo ovplyvňovalo aj jeho tvorbu.
Dashiell Hammett

Samuel Dashiell Hammett (* 27. máj 1894 - † 10. január 1961) bol americký autor "hardboiled" detektívok. Je autorom známych postáv ako Sam Spade ("The Maltese Falcon"), Nick a Nora Charles ("The Thin Man"), a Continental Op ("Red Harvest and The Dain Curse").
Issai Schur

Issai Schur (* 10. január 1875, Mahiľov, Bielorusko, vtedy Ruská ríša - † 10. január 1941, Tel Aviv, Izrael, vtedy Britský mandát Palestína) bol nemecký matematik. Ako študent Ferdinanda Georga Frobenia sa venoval reprezentáciám grúp, pracoval aj v kombinatorike, lineárnej algebre, teórii čísel, či teoretickej fyzike. Je po ňom pomenované veľké množstvo matematických viet a konceptov.
Majstrovstvá sveta vo futbale 2010 – Finále

Finále Majstrovstiev sveta vo futbale 2010 bol futbalový zápas, ktorý sa konal 11. júla 2010 na štadióne Soccer City v Johannesburgu v Južnej Afrike. Proti sebe sa postavili futbalové mužstvá Holandska a Španielska.
V riadnom hracom čase skončil súboj nerozhodne 0:0. V predĺžení padol jediný gól zápasu v 116. minúte, ktorý strelil Andrés Iniesta. Španielsko tak vyhralo 1:0 a získalo majstrovský titul.
Zaujímavosti.
Zápas bol pozoruhodný vysokým počtom udelených trestov: rozhodca Howard Webb v celom zápase (vrátane predĺženia) udelil 14 žltých kariet a 1 červenú za 2 žlté karty.
Pred začiatkom zápasu sa jeden fanúšik pokúsil zmocniť sa trofeje.
Marina Rinaldi

Marina Rinaldi je prestížny taliansky módny dom patriaci do skupiny Max Mara Fashion Group. Zameriava sa na kvalitnú Prêt-à-porter, ženskú módu a módne doplnky v tzv. "plus" veľkostiach.
História.
Spoločnosť bola založená roku 1980 v severotalianskom meste Reggio Emilia, ako súčasť Max Mara Fashion Group. Značka dostala svoje meno podľa prastarej matky zakladateľa, Achille Maramotti-ho, ktorá vlastnila v roku 1850 v Reggio Emilia módny ateliér.
Mediálnou tvárou značky Marina Rinaldi sa počas jej pôsobenia stali mediálne známe a zvučné ženské mená ako modelka s „modrou krvou“ a príbuzná anglickej kráľovskej rodiny India Hicks, herečka Carré Otis a v súčasnosti top modelka Tatjana Patitz.
Súčasnosť.
Marina Rinaldi patrí k najznámejším z 35 obchodných značiek skupiny Max Mara Fashion Group. Má viac ako 300 obchodov v centrách všetkých svetových metropol ako Miláno, Rím, Paríž, Londýn, New York, ale aj Bratislava.
Milan Paumer

Milan Paumer (* 7. apríl 1931, Kolín, Česko-Slovensko – † 22. júl 2010, Praha, Česko) bol príslušník česko-slovenského protikomunistického odboja. 
Život.
Po 2. svetovej vojne sa vyučil za strojného zámočníka, potom vyštudoval strojnú priemyslovku v Kolíne. 
Od roku 1942 sa priatelil so synmi generála Josefa Mašína, Ctiradom a Josefom. Po februári 1948 sa s nimi zúčastnil organizácie aj realizácie záškodníckych akcií namierených proti komunistickému režimu. 
V roku 1952 nastúpil vojenskú službu a bol zaradený na Vojenskú akadémiu v Martine. 
Bol jedným z päťčlennej skupiny, ktorá sa začiatkom októbra 1953 rozhodla odísť na Západ. Po dramatickom, 29 dní trvajúcom úteku cez Východné Nemecko, sa jemu a bratom Mašínovým podarilo dostať sa do amerického sektora Berlína. Keďže pri príprave úteku a počas neho zabili celkovo šesť osôb (dvoch ozbrojených príslušníkov bezpečnosti, odzbrojeného pokladníka, ktorý viezol výplaty, a nakoniec troch ozbrojených príslušníkov východonemeckých ozbrojených zložiek) je česká verejnosť rozdelená na dva tábory, z ktorých jeden považuje skupinu za vrahov, zatiaľ čo druhá časť za národných hrdinov, ktorí viedli legitímne ozbrojený odboj proti totalitnému komunistickému režimu. Ďalších dvoch členov skupiny, Zbyňka Janatu a Václava Švédu chytili, vydali do Česko-Slovenska a popravili. 
Po príchode do USA vstúpil do americkej armády. Neskôr sa usadil na Floride, kde pracoval ako údržbár, robotník v leteckých opravovniach a taxikár. Do dôchodku odišiel v roku 1998 ako majiteľ taxislužby. 
Po dlhej chorobe zomrel 22. júla 2010 v Prahe.
Vyznamenania.
Dňa 4. marca 2008 mu Mirek Topolánek udelil čestnú plaketu predsedu vlády Českej republiky.
Zoznam televíznych staníc na Slovensku

Toto je zoznam televíznych staníc na Slovensku.
Rozdelenie televíznych staníc.
Televízne stanice možno rozdeliť napríklad podľa majetkovej podstaty na verejnoprávne a súkromné. Štátnu reguláciu v oblasti vysielania a retransmisie vykonáva Rada pre vysielanie a retransmisiu. To znamená, že rozhoduje o licenciách a registráciách pre vysielateľov, plánoch využitia frekvenčného spektra na vysielanie a pod. Zo správy Rady za rok 2018 vyplýva, že licencie na Slovensku sú udeľované na:
Pod IV. digitálne vysielanie spadajú aj internetové televízie, ktorých televízny obsah (napr. webový seriál) je šírený ako tzv. webová televízia. Tento článok sa nevenuje digitálnemu televíznemu vysielaniu (pozri zatiaľ stríming).
Jaroslav Spišiak

Plk. JUDr. Jaroslav Spišiak (* 4. október 1964, Želiezovce) je slovenský bezpečnostný manažér a bývalý policajt, v súčasnosti poslanec Národnej rady SR. Od 19. júla 2010 do 15. mája 2012 pôsobil ako prezident Policajného zboru. V rokoch 20012006 bol prvým viceprezidentom PZ. V marci 2023 oznámil vstup do hnutia Progresívne Slovensko s ambíciou kandidovať v parlamentných voľbách v septembri 2023.
Životopis.
Členom Zboru národnej bezpečnosti sa stal v roku 1988. Predtým vyštudoval Gymnázium Želiezovce a absolvoval základnú vojenskú službu. V rokoch 1992 až 1995 absolvoval Akadémiu Policajného zboru v Bratislave. Po skončení štúdia začal roku 1995 pracovať na Okresnom riaditeľstve PZ v Dunajskej Strede, kde od 1. decembra 1998 do 30. septembra 2001 pôsobil ako okresný riaditeľ. Krátko po svojom nástupe riešil v marci 1999 kauzu vraždy desiatich členov dunajskostredskej mafie, tzv. „Pápayovcov“. Kriminalistom sa vtedy pod Spišiakovým vedením podarilo zadržať páchateľov, čím si získal pozitívnu reputáciu.
V roku 2001 ho minister vnútra Ivan Šimko vymenoval za prvého viceprezidenta Policajného zboru. Na tomto poste sa stal známym pre svoje tajomné vyjadrovanie sa pre médiá.
V roku 2004 spôsobil rozruch medzi politikmi, keď vyhlásil, že "organizovaný zločin má svoje chápadlá aj v Národnej rade". V auguste 2006 bol z funkcie odvolaný vtedajším ministrom vnútra Robertom Kaliňákom. Následne odišiel z Policajného zboru a pôsobil ako riaditeľ ochrany podniku v Slovnafte. 
Po voľbách do NR SR v roku 2010 vymenoval minister vnútra Daniel Lipšic Jaroslava Spišiaka 19. júla 2010 za nového policajného prezidenta. V máji 2012 bol za nového policajného prezidenta vymenovaný novou vládou Tibor Gašpar.
V apríli 2020 sa Spišiak stal poradcom ministra vnútra Romana Mikulca.
29. marca 2023 oznámil na tlačovej konferencii vstup do politického hnutia Progresívne Slovensko s ambíciou venovať sa protikorupčnej agende a kandidovať vo voľbách do Národnej rady Slovenskej republiky 30. septembra 2023.
A+

A+ je počítačový programovací jazyk, ktorý je odvodený od programovacieho jazyka A. 
A+ je vydaný pod licenciou GNU General Public License.
Pavol Janík

Pavol Janík môže byť:
Prielom Hornádu

Prielom Hornádu je približne dlhý úsek na hornom toku Hornádu od ústia Veľkej Bielej vody po Smižany. Od roku 1964 Národná prírodná rezervácia.
Hornád tu vytvoril kaňonovité údolie. Oddeľuje od centrálnej časti Slovenského raja tzv. okrajové pásmo. Údolie je miestami široké iba niekoľko metrov, brehy vysoké až 150 metrov. Prielom Hornádu nebol po celej svojej dĺžke vôbec priechodný až do roku 1974, keď sa ukončila výstavba chodníka Horskej služby. Tým sa sprístupnil jeden z najatraktívnejších turistických chodníkov v Slovenskom raji.
Prielom Hornádu je od roku 1964 vyhlásený ako Národná prírodná rezervácia s výmerou . Nachádza sa v katastrálnom území obcí Letanovce, Hrabušice a Spišské Tomášovce v okrese Spišská Nová Ves v Košickom kraji. Územie má vysokú krajinársku a estetickú hodnotu so zaujímavými skalnými útvarmi, pestrou flórou a faunou.
Predmetom ochrany sú: "Geomorfologické, krajinárske a archeologické hodnoty, rastlinné a živočíšne spoločenstvá a ich uchovanie na vedeckovýskumné a kultúrno-vlastivedné ciele. Asi 10 km dlhý kaňon Hornádu vo vápencovom masíve so strmými svahmi."
Honoré d’Urfé

Honoré d’Urfé, gróf de Châteauneuf, markíz du Valromey, pán de Virieu-le-Grand (* 11. február 1567, Marseille – † 1. jún 1625, Villefranche-sur-Mer, Francúzsko) bol francúzsky barokový románopisec, ktorý napísal prvý román-rieka s názvom "L’Astrée".
Život.
Narodil sa v Marseille, centre Provensalska v šľachtickej rodine spojenej s domom savojských po svojej matke rodenej de Savoie-Tende. Honoré študoval u jezuitov. Keďže bol aktívny typ, zapojil sa do spolku Katolícka liga a zostal navždy verný vojvodovi de Nemours. Rozviedol sa s Anne d’Urfé a zosobášil so svojou sesternicou Dianou de Chậteaumorand, dobyl Forez a dal sa menovať od vojvodu de Nemours generálporučíkom vlády vo Foreze.
V roku 1604 napísal pastorálnu poému "La Sireine", ktorou bránil teóriu platonickej lásky zo svojho predošlého dielka "Les épitres morales".
V roku 1607/8 založil so svojimi priateľmi Akadémiu Florimontan (l’Académie Florimontanes), prvú vedeckú spoločnosť v Savojsku.
Honoré d’Urfé je známy hlavne vďaka svojmu románu "L’Astrée", prvý román-rieka, pastorálny dobrodružný román inšpirovaný čiastočne jeho vlastným životom. Román vychádzal na pokračovanie od roku 1607 do 1627. Má štyri diely a je inšpirovaný helénizmom, Vergíliom a kurtoáznymi básnikmi. Román má vyše 5000 strán, je rozdelený na päť častí, pričom každá má 12 kníh. Pretože d’Urfé skonal v roku 1625, jeho tajomník Balthazare Baro dokončil vydanie štvrtej časti v rokoch 1632 – 1633. Neskôr, Pierre Boitel de Goubertin editoval piatu a šiestu časť.
Autor padol počas vojnového ťaženia proti Španielsku bojujúc na strane savojského vojvodu.
Dielo.
Román "L’Astrée" je formálne prozaický útvar dopĺňaný poéziou. D’Urfého poézia pozostáva z viacerých žánrov: Je to stanca, sonet a poéma.
Vplyv diela.
Román "L’Astrée" sa stal jedným z najväčších literárnych úspechov 17. storočia. Stal sa populárnym čítaním na všetkých dvoroch Európy, a samozrejme na francúzskom kráľovskom dvore. Vplyv románu je výrazný, napríklad na hry Molièra a operné diela. Pastiersky štýl zasiahol aj do výroby značkového porcelánu s názvom "céladon" podľa mena mužskej hlavnej postavy románu. Pastierska idylika ako štýl vytrvala až do rokoka do obdobia Márie-Antoinetty.
Sokolia dolina

Sokolia dolina je najpríkrejšia roklina v Slovenskom raji.
Prírodné podmienky.
Roklina dlhá asi 4 km ústi do Bieleho potoka v údolí Tomášovskej Belej a jej vrchol sa nachádza na úpätí Veľkej Poľany. V rokline je najvyšší vodopád v Slovenskom raji - Závojový vodopád vysoký 75 metrov. Turistická cesta vedie po sústave rebríkov vedľa vodopádu, stará trasa vodopád obchádzala. V rokline sa nachádzajú tiež Bočný vodopád, Skalný vodopád a Vyšný vodopád.
Turistika.
Sokolia dolina bola objavená ako jedna z posledných a to v roku 1910 L. Rokfalussym. Momentálne je roklina prístupná po žltej značke z Tomášovskej Belej na rázcestie Sokolia dolina-vrch pri Biskupských chyžkách.
Externé odkazy.
Sokolia dolina - informácie, trasy, fotogaléria
Tomášovský výhľad

Tomášovský výhľad () je skalný výstupok terasovitého tvaru v Slovenskom raji, na južnom svahu Ludmanky. Je z neho pekný výhľad do doliny Bieleho potoka, na Prielom Hornádu a na Vysoké Tatry. Používa sa aj ako cvičný horolezecký terén.
Externé odkazy.
Tomášovský výhľad
Kyseľ (národná prírodná rezervácia)

Kyseľ je národná prírodná rezervácia v Slovenskom raji v katastrálnom území obcí Hrabušice, Letanovce, Smižany a Spišské Tomášovce v okrese Spišská Nová Ves v Košickom kraji. Územie bolo vyhlásené v roku 1964 na rozlohe . Je to územie s mimoriadnymi esteticko-krajinárskymi hodnotami (tiesňavy, bralá, priepasti, podzemné krasové útvary, jaskyne a vodopády), s prevládajúcimi spoločenstvami bukových jedlín. 
Územie je charakteristické teplotnou inverziou, ktorá spôsobuje striedanie dealpínskych a prealpínskych druhov rastlín. Časť NPR bola značne poškodená požiarom z roku 1976, preto je roklina uzavretá a k dispozícii je náhradná trasa.
Suchá Belá

Suchá Belá je najznámejšia roklina v Slovenskom raji.
Prírodné podmienky.
Roklina sa nachádza v severnej časti Slovenského raja v blízkosti turistického centra Podlesok. Celou roklinou preteká rovnomenný potok, ktorý pramení na vrchole a vlieva sa do Veľkej Bielej vody, ktorá je prítokom Hornádu. Roklina dlhá asi 4 km je orientovaná severným smerom a jej najznámejšími vodopádmi sú Okienkový vodopád, Korytový vodopád a Misové vodopády.
Turistika.
Suchá Belá je najnavštevovanejšia roklina v tejto oblasti, ako pre svoju prístupnosť, tak aj pre vysokú koncentráciu vodopádov a exponovaných miest na krátkom úseku. Cez roklinu prechádza zelená značka ktorá začína na Podlesku a vychádza na rázcestie Suchá Belá-záver. Prechod roklinou trvá približne 2 hodiny.
Chránené územie.
Suchá Belá je národná prírodná rezervácia v správe štátnej ochrany prírody Slovenský raj. Nachádza sa v katastrálnom území obce Hrabušice v okrese Spišská Nová Ves v Košickom kraji. Územie bolo vyhlásené v roku 1964 a novelizované v roku 1976 na rozlohe 153,52 ha. Ochranné pásmo nebolo určené.
Predmetom ochrany je: "Krajinný ráz, prírodovedecky významné rastlinné a živočíšne druhy a ich spoločenstvá pre vedeckovýskumné a kultúrno-vlastivedné ciele. Tiesňavovitá dolina v Slovenskom raji - krútňavovité hrnce, vodopády, krasové javy. "
Live on the Other Side

Live on the Other Side je DVD od americkej nu metalovej skupiny KoRn. Zachytáva koncert kapely z 29. novembra 2005 v newyorskej Hammerstein Ballroom (na rovnakom mieste bol natočený aj koncert Live Hammerstein). Okrem koncertu je na DVD aj dokument o kapele, scény zo zákulisia koncertu a videoklipy.
Koncert bol usporiadaný na oslavu vydania albumu See You on the Other Side, ktorý vyšiel 6. decembra 2005.
Sikulská oblasť

Sikulská oblasť (iné názvy: Zem Sikulov, Krajina Sikulov, Sikulsko; maď. "Székelyföld" alebo "Székely határvidék", rum. "Ţinutul Secuiesc", lat. "Terra Siculorum", nem. "Szeklerland") je územie v strednom Rumunsku (v Sedmohradsku), ktoré obýva maďarská etnická menšina Sikulov (približne 670 000 osôb).
Do roku 1920 bolo súčasťou Uhorska, najprv ako autonómna oblasť, zrušená roku 1876 v rámci modernizácie uhorského župného systému. Trianonská zmluva pričlenila Sikulskú oblasť spolu s celým Sedmohradskom Rumunsku. V roku 1940 bolo Rumunsko donútené druhou viedenskou arbitrážou vydať časť Sedmohradska vrátane Sikulskej oblasti Maďarsku. Po skončení druhej svetovej vojny sa obnovila predvojnová hranica a oblasť pripadla znovu Rumunsku.
V rokoch 1952 až 1968 v Sikulskej oblasti existovala Maďarská autonómna oblasť. Dnes požadujú maďarské organizácie v Sedmohradsku jej obnovenie. 2. februára 2009 však rumunský prezident Traian Băsescu po rokovaní so svojim maďarským kolegom v Budapešti vyhlásil, že Sikulská oblasť nikdy nebude mať územnú autonómiu, pretože Rumunsko je jednotný národný štát.
Greatest Hits, Volume 1

Greatest Hits, Volume 1 je výberový album od americkej nu metalovej skupiny KoRn. Vyšiel 5. októbra 2004. Okrem vlastných piesní obsahuje aj dve dovtedy nevydané cover-verzie: „Word Up!“ od Cameo a spojenie všetkých troch častí piesne „Another Brick In The Wall" s piesňou „Goodbye Cruel World" od Pink Floyd.
PhysX

PhysX je proprietárny herný engine a SDK určený na simuláciu fyzikálnych procesov v reálnom čase, vytvorený firmou Ageia (ktorú získala firma Nvidia vo februári 2008).
PhysX engine a SDK sú dostupné pre následujúce platformy:
Regionalizácia

Regionalizáca je stav alebo proces vytvárania regiónov.
Regionalizácia vystupuje vo viacerých disciplínach:
Sikuli

Sikuli môže byť:
Podpredseda vlády Spojeného kráľovstva

Podpredseda vlády Spojeného kráľovstva Veľkej Británie a Severného Írska alebo Vicepremiér Spojeného kráľovstva Veľkej Británie a Severného Írska () je funkcia člena vlády Spojeného kráľovstva, ktorého nositeľom je po všeobecných voľbách v roku 2010 Nick Clegg. 
Ide o čestnú funkciu, ktorá svojmu držiteľovi de iure neprináša žiadne ďalšie právomoci, no de facto môže váhu jeho hlasu zvýšiť. Hlavne neplatí, že by držiteľ tejto funkcie mal právo zastúpiť premiéra. Funkcia podpredsedu vlády nie je obsadená vo všetkých vládach, napríklad vo vláde Gordona Browna obsadená nebola (hoci od júna 2009 bol za neoficiálneho podpredsedu vlády považovaný Peter Mandelson).
Prvým podpredsedom vlády v histórii bol roku 1942 Clement Attlee.
Eduard Heine

Heinrich Eduard Heine (* 15. marec 1821, Berlín, Prusko, dnes Nemecko – † 21. október 1881, Halle an der Saale, Nemecké cisárstvo, dnes Nemecko) bol nemecký matematik.
Je známy predovšetkým prácou v matematickej analýze. Je po ňom pomenovaná tzv. Heineho definícia limity a spojitosti, ako aj dve vety v teórii metrických priestorov - Heineho-Borelova veta a Heineho-Cantorova veta.
Kazanská katedrála (Petrohrad)

Kazanská katedrála () patrí medzi najkrajšie pravoslávne katedrály na území Ruska. Na prvý pohľad sa výrazne odlišuje od iných pravoslávnych chrámov v meste a v celom Rusku, pretože nebola postavená v tradičnom ruskom štýle.
História.
Ruský imperátor Pavol I. túžil po spojení pravoslávia s katolíckou cirkvou, a preto si prial v hlavnom meste postaviť chrám, ktorý by túto jednotu reprezentoval. Preto nám katedrála pripomína aj so svojou kolonádou Chrám svätého Petra v Ríme. Katedrála je vybudovaná na Nevskom prospekte v klasicistickom architektonickom štýle. Začala sa budovať v roku 1801 za vlády imperátora Alexandra I. a jej hlavným architektom bol Andrej Voronichin. Stavba bola dokončená v roku 1811. Stala sa aj symbolom víťazstva ruskej armády nad Napoleonovou armádou a v interiéri sa nachádza mohyla slávneho ruského vojvodcu M. I. Kutuzova. Pred chrámom sú umiestnené aj sochy veľkých ruských vojvodcov. Prvá patrí M. I. Kutuzovovi a druhá Barclaymu de Tolly. Ich autorom je Boris Orlovský. V interiéri sa nachádza vzácna ikona Matky Božej Kazanskej, ktorá sa do Petrohradu dostala z Moskvy v roku 1712 a do chrámu sa dostala v roku 1811. Počas komunistickej diktatúry bol chrám zmenený na Múzeum dejín ateizmu.
Súčasnosť.
25. mája 1991 sa v nej opäť konala prvá pravoslávna bohoslužba a neskôr bol vrátený Ruskej pravoslávnej cirkvi. Od 31. decembra 2000 získal chrám status katedrálneho chrámu Sankt-Peterburskej eparchie.
Zoznam geografických článkov/!

Tento index bol automaticky vygenerovaný podľa tejto . Obsahuje 13 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
.a.
.ai.au
.b.
.bm
.f.
.fk
.g.
.gi.gp
.h.
.hm
.i.
.id
.k.
.ky
.p.
.pn
.s.
.sh
.t.
.tc
.v.
.vg
Cesta I. triedy 75A (Slovensko)

Cesta I. triedy 75A ("I/75A") je cesta I. triedy na Slovensku, ktorá tvorí južný a východný obchvat Galanty.
Ekuména

Ekuména môže byť:
Carlo Ancelotti

Carlo Ancelotti (* 10. jún 1959, Reggiolo, Emilia-Romagna) je bývalý taliansky profesionálny futbalista a momentálne tréner španielskeho veľkoklubu Real Madrid CF.
Hrával na poste stredopoliara a väčšinu svojich úspechov dosiahol počas pôsobenia v AC Miláno, s ktorým vyhral dvakrát titul a dvakrát Ligu majstrov UEFA. Ako tréner postupne trénoval Reggianu, Parmu a Juventus, kým sa stal trénerom AC Miláno v roku 2001. Ako tréner "rossoneri" dosiahol viaceré úspechy, v roku 2004 získal titul, v rokoch 2003 a 2007 Ligu majstrov a Coppa Italia v 2003. Je jedným zo šiestich osobností, ktoré vyhrali Ligu majstrov ako hráči a ako tréneri. V máji 2009 nahradil Guusa Hiddinka na poste trénera anglického klubu Chelsea FC. S klubom podpísal trojročnú zmluvu na 9 miliónov libier.
René-Louis Baire

René-Louis Baire (* 21. január 1874, Paríž, Francúzsko - † 5. júl 1932, Chambéry) bol francúzsky matematik. Zaoberal sa predovšetkým matematickou analýzou, významne prispel ku chápaniu pojmov spojitosti a limity, zaoberal sa aj iracionálnymi číslami. Je po ňom pomenovaná tzv. Bairova veta o kategóriach, významný výsledok v oblastiach topológie a funkcionálnej analýzy. Je tiež autorom Bairovej klasifikácie množín.
Zoznam kozmonautických článkov/1

Tento index bol automaticky vygenerovaný podľa tejto . Obsahuje 9 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
1..
1. návštevná expedícia (ISS)
10.
10. návštevná expedícia (ISS)
11.
11. návštevná expedícia (ISS)
12.
12. návštevná expedícia (ISS)
13.
13. návštevná expedícia (ISS)
14.
14. návštevná expedícia (ISS)
15.
15. návštevná expedícia (ISS)
16.
16. návštevná expedícia (ISS)
17.
17. návštevná expedícia (ISS)
Zoznam kozmonautických článkov/4

Tento index bol automaticky vygenerovaný podľa tejto . Obsahuje 1 článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
4..
4. návštevná expedícia (ISS)
Zoznam kozmonautických článkov/5

Tento index bol automaticky vygenerovaný podľa tejto . Obsahuje 1 článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
5..
5. návštevná expedícia (ISS)
Zoznam kozmonautických článkov/6

Tento index bol automaticky vygenerovaný podľa tejto . Obsahuje 1 článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
6..
6. návštevná expedícia (ISS)
Zoznam kozmonautických článkov/7

Tento index bol automaticky vygenerovaný podľa tejto . Obsahuje 1 článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
7..
7. návštevná expedícia (ISS)
Zoznam kozmonautických článkov/8

Tento index bol automaticky vygenerovaný podľa tejto . Obsahuje 1 článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
8..
8. návštevná expedícia (ISS)
Zoznam kozmonautických článkov/9

Tento index bol automaticky vygenerovaný podľa tejto . Obsahuje 1 článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
9..
9. návštevná expedícia (ISS)
Všeobecné voľby v Spojenom kráľovstve v roku 2010

Vo všeobecných voľbách v Spojenom kráľovstve v roku 2010 sa rozhodovalo o pozíciách 650 poslancov Dolnej snemovne parlamentu Spojeného kráľovstva prostredníctvom volebného systému relatívnej väčšiny. Voľby sa konali 6. mája 2010, viacej než päť rokov od volieb predchádzajúcich. Volebné miestnosti boli otvorené medzi siedmou hodinou rannou a desiatou večernou a niekde zároveň slúžili pre súčasne prebiehajúce voľby do miestnych samospráv.
Víťazom volieb sa stala Konzervatívna strana vedená Davidom Cameronom s 302 kreslami, druhá skončila dosiaľ vládnúca Labouristická strana vedená Gordonom Brownom s 256 kreslami a tretie miesto zaujali Liberálni demokrati Nicka Clegga s 56 kreslami. Ďalšie strany už získali výrazne menej a väčšinovou išlo o regionálne strany zviazané s nejakou z častí Spojeného kráľovstva. Napríklad severoírska Demokratická unionistická strana získala 8 kresiel, Škótska národná strana získala 6 kresiel, severoírska Sinn Féin päť kresiel a waleská Plaid Cymru 3 kreslá. Historicky prvé kreslo sa podarilo získať Zelenej strane Anglicka a Walesu, ktorá už získala kreslá vo voľbách do Európskeho parlamentu v roku 2009. Naopak Britská národná strana Nicka Griffina, ktorá taktiež vo voľbách do Európskeho parlamentu v roku 2009 uspela, vo všeobecných voľbách nezískala ani jediné kreslo.
Voľby dopadli približne tak, ako predpovedali predvolebné prieskumy, a došlo k tomu, že ani jedna strana nezískala sama o sobe úplnú väčšinu, čo je v britskom systéme situácia neobvyklá (naposledy k nej došlo po voľbách v roku 1974). Na potrebných 326 kresiel nedosiahla ani predbežne uvažovaná koalícia labouristov s liberálnymi demokratmi.
V rámci povolebných jednaní sa podarilo 11. mája dohodnúť koalíciu konzervatívcov s liberálnymi demokratmi, ktorí tím získali pozície vo vláde, a David Cameron sa stal premiérom. Ide o prvú koaličnú vládu vo Veľkej Británii od ukončenia druhej svetovej vojny v roku 1945, ktorú vtedy viedol Winston Churchill. V rovnaký deň naopak odstúpil z pozície predsedu svojej strany Gordon Brown a úradujúcou predsedníčkou sa stala jeho zástupkyňa Harriet Harmanová.